પાસ લીડર હાર્દિક પટેલ હવે ભાજપ સરકાર સામે સામી છાતીએ લડી રહ્યો છે ત્યારે રાજકોટમાં આગામી 29મી નવેમ્બરના રોજ મહાક્રાંતિ સભાનું આયોજન કરવામાં આવ્યું છે. જેને લઈને રાજકોટ પાસ દ્વારા મોટા પાયે તૈયારી શરૂ કરી છે. જેમાં રાજકોટ માં 50થી વધારે સ્થળોએ મોટા હોર્ડિંગ લગાવવા માં આવ્યા છે તો 1000થી વધારે ઓટો રીક્ષાઓમાં પણ બેનર લગાવવામાં આવ્યા છે. હાર્દિક ની સભાની તૈયારી એક મોટી પોલિટીકલ પાર્ટીની સભાની જેમ કરવામાં આવી છે. જેને લીધે ભાજપના નેતાઓ પણ ચોંકી ગયા છે. કારણ કે હાર્દિક પટેલ 150 રિંગ રોડ નાના મૌવા ચોકડી પાસે સભાનું સંબોધન કરવાનો છે.તે વિસ્તાર ભાજપનો ગઢ ગણાય છે અને ભાજપને ડર છે કે જો હાર્દિકની સભામાં પાસના ધાર્યા મુજબ પાટીદારો ઉમટે તો પબ્લિમાં ભાજપ માટે નકારાત્મક સંકેત મળી શકે તેમ છે.